MO SRZ Sekule-Moravský Svätý Ján

Rybársky poriadok

pre členov SRZ, loviacich ryby na vodách obhospodarovaných MO SRZ Sekule- Moravský Svätý Ján platný od 1.1.2019

Každý kto loví ryby na revíroch MO SRZ Sekule – Moravský Svätý Ján je povinný sa riadiť zákonom o rybárstve č. 216/2018 Z.z. a vykonávacou vyhláškou č. 381/2018, ako aj miestnym rybárskym poriadkom:

-rybárske povolenie vydáva MO SRZ Sekule- Moravský Svätý Ján

-rybársky lístok vydáva obecný úrad na základe ústnej žiadosti

-hosťovacie povolenie na rybolov si musí každý kto má záujem o lov rýb na revíroch obhospodarovaných MO SRZ Sekule- Moravský Svätý Ján zakúpiť pred začiatkom lovu rýb.

-loviaci zapisuje ulovené a privlastnené ryby do záznamu, v ktorom uvedie druh ryby, jej dĺžku a hmotnosť. Každú ulovenú rybu zapisuje do záznamu okamžite po jej privlastnení.

-privlastnením si povoleného počtu a hmotnosti denný lov končí.

-každý je povinný do 15.1. v príslušnom roku odovzdať správne vypísaný a zosumarizovaný prehľad o úlovkoch.

-každý rybár loviaci na kaprových vodách si v priebehu jedného kalendárneho roku môže privlastniť spolu max. 40 kusov kapra rybničného ,zubáča veľkoústeho, šťuky severnej ,sumca veľkého alebo lieňa sliznatého. Ulovené ryby musia mať vyhláškou, respektíve príslušným rybárskym poriadkom stanovenú najmenšiu lovnú mieru.

- na základe uznesenia členskej schôdze odporúčame kapra nad 65 cm pustiť naspäť do jazera, to platí pre revír 2-3840-1-1

- lovná miera kapra v revíroch MO SRZ Sekule- Moravský Svätý Ján je 40cm

Denné doby lovu na vodách kaprových:

január až apríl,................ 06:00 – 21:00

máj.................................. 04:00 - 24:00

 jún až október................. 00:00 – 24:00

november, december..... 06:00 – 21:00

Loviaci si v žiadnom prípade nesmie vyhrádzať rybolovné miesto, v opačnom prípade bude tento priestupok riešený disciplinárnou komisiou MO SRZ.

Revíry MO SRZ Sekule- Moravský Svätý Ján:

2-3600-1-1 Lúčky 45ha

2-3840-1-1 Oširíd 19ha

2-3270-1-1 Hliničky 2ha

2-1330-1-1 Morava

2-1481-1-1 Odpadový kanál č.2 „ Čekr“

2-1891-1-1 OR Sekule 2,8ha

2-1812-1-1 OR Moravský Svätý Ján- horné 7,2ha

2-1811-1-1 OR Moravský Svätý Ján- dolné 8,0ha

 MO SRZ Sekule- Moravský Svätý Ján